**תרגול ציון תקן (Z- Score)**

1. הציונים במבחן אמצע בשיקויים בהוגוורטס הם סימטריים בקירוב עם ממוצע μ=74 וסטיית תקן σ=4.0  
   לוונדר קיבלה 70 במבחן.  
   חשבי את ציון התקן (z-score) של הציון של לוונדר במבחן. יש לעגל לשתי ספרות אחרי הנקודה.
2. הציונים במבחן סוף באלגברה לינארית בתיכון רמת מטיקה הם סימטריים בקירוב עם ממוצע μ=82 וסטיית תקן σ=4.0  
   אוחזת ענף עץ השקד קיבלה 92 במבחן.  
   חשב את ציון התקן (z-score) של הציון של אוחזת ענף עץ השקד במבחן. יש לעגל לשתי ספרות אחרי הנקודה.
3. הציונים במבחן אמצע ביריקת אש בבית הספר לדרקונים הם סימטריים בקירוב עם ממוצע μ=67 וסטיית תקן σ=2.5  
   פאף קיבל 70 במבחן  
   חשבי את ציון התקן (z-score) של הציון של פאף במבחן. יש לעגל לשתי ספרות אחרי הנקודה.
4. הציונים במבחן סוף בסטטיסטיקה בתיכון נוורמור ברומניה הם סימטריים בקירוב עם ממוצע μ=70 וסטיית תקן σ=5.5. נניח בזהירות ש-וונדסדיי קיבלה 72 במבחן.   
   חשב את ציון התקן (z-score) של הציון של וונדסדיי במבחן. יש לעגל לשתי ספרות אחרי הנקודה.
5. משתתף בעונה 943 בתחרות מאסטר שף הצליח לאפות עוגה בזמן של 45 דקות. ממוצע הזמן בקבוצה בעונה 943 הוא 50 דקות עם סטיית תקן של 4 דקות.  
   משתתפת בעונה 500 סיימה את האפייה בזמן של 48 דקות. ממוצע הזמן בעונה 500 הוא 52 דקות עם סטיית תקן של 3 דקות.  
   מי מהמשתתפים אפה את העוגה מהר יותר ביחס לעונה?  
   איזה זמן בעונה 943 שקול לזמן של 49 דקות בעונה 500?
6. ספורטאי נבחרת אתלטיקה א' קפץ למרחק של 7.9 מטרים. הממוצע בקבוצה א' הוא 7.5 מטרים עם סטיית תקן של 0.4 מטרים.  
   ספורטאי מקבוצה ב' קפץ למרחק של 8.5 מטרים. הממוצע בקבוצה ב' הוא 8.0 מטרים עם סטיית תקן של 0.3 מטרים.  
   מי מהספורטאים השיג תוצאה טובה יותר ביחס לקבוצתו?  
   איזו תוצאה בקבוצה א' שקולה לקפיצה של 8.3 מטרים בקבוצה ב'?