1. שלוש קבוצות משתתפות בתחרות "כתר החול" בטיול המדבר. לכל קבוצה ציוד שונה הכולל מספר בקבוקי מים, פירות וחטיפים. צרו טנסור בשם supplies המייצג את כמות הציוד של כל קבוצה לפי הנתונים הבאים:  
   קבוצה 1: 5 בקבוקים, 10 פירות, 15 חטיפים  
   קבוצה 2: 8 בקבוקים, 12 פירות, 9 חטיפים  
   קבוצה 3: 4 בקבוקים, 8 פירות, 12 חטיפים
2. הדפיסו את הצורה (shape) של הטנסור supplies, את מספר הממדים (ndim) ואת סוג הנתונים (dtype).
3. הדפיסו את כמות הפירות של הקבוצה הראשונה מתוך הטנסור.
4. עדכנו את כמות החטיפים של הקבוצה השנייה ל-20. הדפיסו את הטנסור לאחר העדכון.
5. חשבו את כמות הציוד הכוללת של כל הקבוצות יחד.
6. השתמשו בפקודות unsqueeze להוספת שני ממדים נוספים לטנסור supplies. הדפיסו את צורת הטנסור לאחר ההרחבה.
7. בצעו כיווץ (squeeze) רק של ממד אחד מתוך הטנסור שיצרתם בסעיף הקודם. שמרו את הטנסור החדש בשם new\_supplies והדפיסו את צורתו.
8. שנו את כמות הבקבוקים של הקבוצה השלישית בטנסור new\_supplies ל-10.
9. מה הפרש כמות הציוד בטנסור new\_supplies והטנסור supplies? למה?
10. צרו טנסור בשם daily\_temperature, המייצג טמפרטורות בכל שעה עגולה במהלך היום (מ-6:00 בבוקר עד 18:00 בערב). הטמפרטורות צריכות להיות מספרים רנדומליים בין 18 ל-35 מעלות.
11. חשבו את ממוצע הטמפרטורות, את סטיית התקן שלהן ואת הטמפרטורה המקסימלית.
12. הכפילו את הטמפרטורה לכל שעה עבור 3 ימים רצופים באמצעות repeat. הדפיסו את הטמפרטורות לכל שלושת הימים.
13. צרו טנסור בשם water\_consumption, המייצג את צריכת המים בליטרים של כל קבוצה עבור כל שעה (13 שעות ביום). כל ערך בטנסור צריך להיות מספר רנדומלי בין 1 ל-5.
14. הכפילו את הטמפרטורות של שלושת הימים בטנסור water\_consumption באמצעות matmul על מנת לחשב את ההשפעה המשותפת של טמפרטורה על צריכת המים. הדפיסו את התוצאה.
15. חשבו את סך כל כמות המים שנצרכה על ידי כל קבוצה במהלך הטיול.